
****

**ประกาศองค์การบริหารส่วนตำบลดอนมัน**

**เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินงาน**

------------------------------------------

ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ ๕ (พ.ศ.๒๕๖๐-๒๕๖๔) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ได้กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วม ในการดำเนินงาน ดังนั้น องค์การบริหารส่วนตำบลดอนมัน จึงได้ประกาศมาตรการให้ผู้มีส่วนส่วนเสีย มีส่วนร่วมในการดำเนินงานขององค์การบริหารส่วนตำบลดอนมัน ดังนี้

**แนวทางให้ประชาชนและผู้มีส่วนได้ส่วนเสียเข้ามามีส่วนร่วม**

๑. เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบลดอนมัน ในการจัดทำแผนพัฒนา การจัดงานประเพณี โครงการงานวันสำคัญ กิจกรรมต่างๆ ขององค์การบริหารส่วนตำบลดอนมัน

๒. เข้าร่วมกิจกรรม และโครงการต่างๆ โดยการลงทะเบียนเข้าร่วมการตรวจสอบ ตรวจรับงาน ในส่วนของภาคประชาชน

๓. เข้าร่วมตรวจสอบ ตรวจรับงานในส่วนภาคประชาชน

๔. เข้าร่วมการประเมินผลงานโดยวิธีการตอบแบบสอบถามในโครงการต่างๆ

๕. เข้าร่วมการติดตามงานหรือการดำเนินงานขององค์การบริหารส่วนตำบลดอนมัน จะมี การแต่งตั้งภาคประชาชน

ทั้งนี้ องค์การบริหารส่วนตำบลดอนมัน จะเปิดโอกาสให้ประชาชนและผู้มีส่วนได้ส่วนเสีย เข้ามามีส่วนร่วมในการดำเนินการขององค์การบริหารส่วนดอนมัน ไม่ว่าจะเป็นในลักษณะการเข้าร่วมในการจัดทำแผนพัฒนา การประชาคม การวางแผน หรือการดำเนินการกิจกรรมต่างๆ อย่างสม่ำเสมอ

จึงประกาศให้ทราบโดยทั่วกัน

ประกาศ ณ วันที่ ๓๐ เดือน ตุลาคม พ.ศ.๒๕๖๓

